section_heading: Povlačenje iz javnog života
paragraph_text: Nakon Burove smrti 62. godine, Senekin je utjecaj brzo opadao. Kako kaže Tacit,<ref>Tacit, Anali, XIV, 52, 1. mors Burri infregit Senecae potentiam'' ("Burova je smrt slomila Senekinu moć").<ref> Tacit izvještava da je Seneka dva puta pokušao otići u mirovinu, 62. i 64. godine, ali Neron ga je u oba navrata odbio. Usvojio je tihi način života na svojim seoskim imanjima, koncentrirajući se na studije i rijetko posjećujući Rim. Tijekom ovih posljednjih nekoliko godina napisao je dva svoja najveća djela: Prirodoslovne probleme (Naturales quaestiones), enciklopediju prirodnog svijeta, te Pisma Luciliju o moralu, koja dokumentiraju njegove filozofske misli.